Държавен вестник, бр. 67, 2010 г., стр. 7

БРОЙ  67	
Д Ъ Р Ж А В Е Н  В Е С Т Н И К 	
СТР.  7  
на професиите за професионално образование 
и обучение по чл. 6, ал. 1 от Закона за профе­
сионалното образование и обучение.
Чл. 2. Държавното образователно изис­
кване за придобиването на квалификация по 
професията 213030 „Полиграфист“ съгласно 
приложението към тази наредба определя изис­
кванията за придобиването на трета степен на 
професионална квалификация за специалност 
2130301 „Полиграфия“.
Чл. 3. Въз основа на ДОИ по чл. 1 и рам­
ковата програма по чл. 10, ал. 3, т. 3 от Закона 
за професионалното образование и обучение се 
разработват учебни планове и учебни програми за 
обучението по съответната специалност по чл. 2.
Раздел II
Съдържание на Държавното образователно 
изискване
Чл. 4. (1) С ДОИ по чл. 1 се определят 
професионалните компетенции в края на 
обучението по професията, които гарантират 
на обучаемия възможност за упражняване на 
професията  213030 „Полиграфист“.
(2) Държавното образователно изискване за 
придобиването на квалификация по професията 
„Полиграфист“ определя общата, отрасловата 
и специфичната задължителна професионална 
подготовка за професията, както и задължител­
ната чуждоезикова подготовка по професията 
и избираемата подготовка. 
(3) Съдържанието на всеки вид задължителна 
професионална подготовка по ал. 2 включва:
1. необходимите професионални компетен­
ции (знания, умения и професионално-лично­
стни качества); 
2. тематичните области, от които се формира 
съдържанието на учебните предмети/модули.
Чл. 5. С ДОИ по чл. 1 се определят и вхо­
дящото образователно равнище, профилът на 
професията, целите на обучението, оценяването 
по време и при завършване на обучението, удос­
товеряването на придобитата професионална 
квалификация, необходимата материална база.
Преходни и заключителни разпоредби
§ 1. Учебните планове и учебните програми 
за обучение по професията, действащи към 
влизане в сила на тази наредба, се прилагат 
до разработване и утвърждаване на учебните 
планове и учебните програми по чл. 3.
§ 2. Тази наредба се издава на основание 
чл. 17, т. 3 във връзка с чл. 16, т. 7 от Закона 
за народната просвета.
§ 3. Наредбата влиза в сила от деня на об­
народването є в „Държавен вестник“.
Министър: С. Игнатов
Приложение
към чл. 2
Държавно образователно изискване за придобиване 
на квалификация по професията „Полиграфист“
Професионално направление: 
213
Аудио-визуални  изкуства и техники; 
производство на медийни продукти
Наименование на професията:
213030
 Полиграфист
 Специалност:
Степен на професио­
нална квалификация:
2130301
Полиграфия
Трета
Входни характеристики
1.1. Изисквания за входящо минимално обра­
зователно равнище за ученици и за лица, навър­
шили 16 години 
За придобиване на трета степен на професионал­
на квалификация по професията „Полиграфист“ от 
Списъка на професиите за професионално образо­
вание и обучение по чл. 6, ал. 1 ЗПОО (утвърден 
от министъра на образованието и науката със 
Заповед № РД-09-413 от 12.05.2003 г., изм. и доп. 
със Заповед № РД-09-04 от 08.01.2004 г., Заповед 
№ РД-09-34 от 22.01.2004 г., Заповед № РД-09-255 от 
09.04.2004 г., Заповед № РД-09-274 от 18.02.2005 г., 
Заповед № РД-09-1690 от 29.09.2006 г., Заповед 
№ РД-09-828 от 29.06.2007 г., Заповед № РД-09-
1891 от 30.11.2007 г., Заповед № РД-09-298 от 
19.02.2009 г., Заповед № РД-09-1803 от 29.10.2009 г.) 
входящото минимално образователно равнище за 
ученици е завършен седми клас или завършено 
основно образование.
За придобиване на трета степен на професио­
нална квалификация по професията „Полиграфист“ 
входящото минимално образователно равнище 
за лица, навършили 16 г., е завършено основно 
образование.
1.2. Изисквания към здравословното състояние 
на кандидатите за обучение
Кандидатът за обучение трябва да бъде фи­
зически годен и психически здрав да упражнява 
професията „Полиграфист“, за което следва да 
представи медицинско свидетелство, с което се 
удостоверява, че тази професия не му е проти­
вопоказна.
Специалност 
2. Профил на професията
2.1. Дейности, предмети и средства на труда 
и професионални компетенции по специалност 
2130301 ,,Полиграфия“.
Основните характеристики на профила на 
професията са представени в таблица 1: